**แผนงาน** บริหารงานวิชาการ

**ชื่อโครงการ**  สวนพฤกษศาสตร์ในโรงเรียน

**ผู้รับผิดชอบ** นางสาวนงค์นุช วงค์เหง้า

**สอดคล้องกับเป้าหมายข้อที่ ๓** นักเรียนมีคุณภาพ มีทักษะชีวิต ใช้เทคโนโลยีอย่างสร้างสรรค์และปฏิบัติ

ตามศาสตร์พระราชาได้อย่างเหมาะสม

**สอดคล้องกับยุทธศาสตร์ข้อที่ ๙** ส่งเสริมการอนุรักษ์ทรัพยากรธรรมชาติ พลังงานและสิ่งแวดล้อม

**ปีการศึกษา** ๒๕๖๓

.....................................................................................................................................................................

**๑. หลักการและเหตุผล**

ตามที่สมเด็จพระเทพรัตนราชสุดาฯ สยามบรมราชกุมารี ทรงสืบต่องานอนุรักษ์พันธุกรรมพืช

จากพระบาทสมเด็จพระปรมินทรมหาภูมิพลอดุลยเดช มหิตลาธิเบศรรามาธิบดีจักรีนฤบดินทรสยามินทรา ธิราช บรมนาถบพิตร โดยทรงเริ่มโครงการอนุรักษ์พันธุกรรมพืชอันเนื่องมาจากพระราชดำริสมเด็จพระเทพรัตนราชสุดาฯสยามบรมราชกุมารี (อพ.สธ) ปีพ.ศ.๒๕๓๕ โดยมีวัตถุประสงค์เพื่อให้เข้าใจ และเห็นความสำคัญของพันธุกรรมพืชให้มีการร่วมคิด ร่วมปฏิบัติ จนเกิดประโยชน์ถึงมหาชนชาวไทย และให้มีระบบข้อมูลพันธุกรรมพืชสื่อถึงกันทั่วประเทศ โดยมีการดำเนินงาน ๘ กิจกรรม คือ ๑) กิจกรรมปกป้องพันธุกรรมพืช ๒) กิจกรรมสำรวจเก็บรวบรวมพันธุกรรมพืช ๓) กิจกรรมปลูกรักษาพันธุกรรมพืช ๔) กิจกรรมอนุรักษ์และใช้ประโยชน์พันธุกรรมพืช ๕) กิจกรรมศูนย์ข้อมูลพันธุกรรมพืช ๖) กิจกรรมวางแผนพัฒนาพันธุกรรมพืช ๗) กิจกรรมสร้างจิตสำนึกในการอนุรักษ์พันธุกรรมพืช ๘) กิจกรรมพิเศษสนับสนุนการอนุรักษ์พันธุกรรมพืช โรงเรียนเสนานิคมได้ตระหนักถึงความสำคัญของการอนุรักษ์พันธุกรรมพืชอันเป็นทรัพยากรที่สำคัญของประเทศโดยน้อมนำพระราชดำริเกี่ยวกับการอนุรักษ์พันธุกรรมพืช “การสอนและอบรมให้เด็กมีจิตสำนึกในการอนุรักษ์พืชพรรณ นั้น ควรใช้วิธีการปลูกฝัง ให้เด็กเห็นความงดงาม ความน่าสนใจและเกิดความปิติที่จะทำการศึกษา และอนุรักษ์พืชพรรณต่อไป การใช้วิธีสอนการอบรมที่ให้ความรู้สึกกลัวว่าหากไม่อนุรักษ์แล้วจะเกิดผลเสียเกิดอันตรายแก่ตนเอง จะทำให้เด็กเกิดความเครียด ซึ่งจะเป็นผลเสียแก่ประเทศในระยะยาว”

ดังนั้นจึงได้จัดทำโครงการสวนพฤกษศาสตร์ในโรงเรียนเพื่อให้เยาวชนได้ใกล้ชิดกับพืชพรรณไม้ เห็นคุณค่า ประโยชน์ ความสวยงาม อันจะก่อให้เกิดความคิดที่จะอนุรักษ์พรรณพืชและรู้จักการนำไปใช้ประโยชน์อย่างยั่งยืนต่อไป

**๒. วัตถุประสงค์ของโครงการ**

๒.๑ สร้างจิตสำนึกให้นักเรียนมีความรู้ ความเข้าใจเกี่ยวกับพรรณไม้ในโรงเรียน

๒.๒ นักเรียนสามารถใช้แหล่งเรียนรู้สวนพฤกษศาสตร์เพื่อพัฒนาการเรียนรู้ได้อย่างเต็มศักยภาพ

๒.๓ นักเรียนมีเจตคติที่ดีในการอนุรักษ์สวนพฤกษศาสตร์ของโรงเรียนเสนานิคม

๒.๔ นักเรียนได้เรียนรู้การทำงานเป็นกลุ่ม มีความรัก สามัคคีในหมู่คณะ

**๓. เป้าหมายของโครงการ**

**๓.๑ ด้านปริมาณ**

- นักเรียนระดับชั้นประถมศึกษาปีที่ ๑ – ชั้นมัธยมศึกษาปีที่ ๓ ร้อยละ ๑๐๐ เข้าร่วมกิจกรรมตามโครงการ

**๓.๒ ด้านคุณภาพ**

- นักเรียนรู้จักพืชพรรณไม้ในโรงเรียนและบอกวิธีดูแลรักษาสวนพฤกษศาสตร์

- นักเรียนศึกษาหาความรู้จากสวนพฤกษศาสตร์ในโรงเรียนผ่านกิจกรรมฐานการเรียนรู้

**๔. ลักษณะโครงการ**

- เป็นโครงการตามแผนปฏิบัติงานฝ่ายวิชาการ

**๕. ระยะเวลาและสถานที่ดำเนินการ**

ระยะเวลาในการดำเนินการ ระหว่างวันที่ ๑๖ พฤษภาคม – ๓๑ สิงหาคม ๒๕๖๓ ณ โรงเรียนเสนานิคม สำนักงานเขตจตุจักร กรุงเทพมหานคร

**๖. แผนปฏิบัติการ**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **ขั้นตอนการดำเนินงาน** | **ปีงบประมาณ ๒๕๖๓** | | | | | | | | | | | |
| ต.ค. | พ.ย. | ธ.ค. | ม.ค. | ก.พ. | มี.ค. | เม.ย. | พ.ค | มิ.ย. | ก.ค. | ส.ค. | ก.ย. |
| ๑. ประชุมวางแผนโครงการ |  |  |  |  |  |  |  |  |  |  |  |  |
| ๒. เขียนโครงการเสนออนุมัติ |  |  |  |  |  |  |  |  |  |  |  |  |
| ๓. กำหนดหน้าที่รับผิดชอบ |  |  |  |  |  |  |  |  |  |  |  |  |
| ๔. กิจกรรมดำเนินการ  จัดกิจกรรม ๕ ฐานการเรียนรู้  โดยมีการเวียนฐานกิจกรรม ดังนี้  ฐานที่ ๑ ฐานส่วนประกอบของพืช  ฐานที่ ๒ ฐานสำรวจพรรณไม้  ฐานที่ ๓ ฐานขยายพันธุ์พืช  ฐานที่ ๔ ฐานทำป้ายรหัสประจำต้นไม้  ฐานที่ ๕ ฐานการศึกษาพรรณไม้ |  |  |  |  |  |  |  |  |  |  |  |  |
| ๕. ประเมินโดยแบบวัดเจตคติ  ประเมินการทำงานเป็นกลุ่ม  ประเมินชิ้นงานในแต่ละฐานกิจกรรม |  |  |  |  |  |  |  |  |  |  |  |  |
| ๖. ประชุมสรุปปัญหาที่พบและนำไปปรับปรุง/พัฒนาในปีการศึกษาต่อไป |  |  |  |  |  |  |  |  |  |  |  |  |

**๗. งบประมาณของโครงการ**

- ได้รับจัดสรรงบประมาณรายจ่ายประจำปี พ.ศ. ๒๕๖๓ จากโครงการอนุรักษ์พันธุ์กรรมพืชอันเนื่องมาจากพระราชดำริ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี สนองพระราชดำริโดยกรุงเทพมหานคร ปี ๒๕๖๓ เป็นจำนวน ๑๓,๐๐๐ บาท ( หนึ่งหมื่นสามพันบาทถ้วน )

**๘. ความเสี่ยงของโครงการและแนวทางการบริหารความเสี่ยง**

|  |  |  |  |  |
| --- | --- | --- | --- | --- |
| ความเสี่ยง | การประเมินความเสี่ยง | | | **แนวทาง**  **การบริหารความเสี่ยง** |
| โอกาสที่จะเกิด | ผลกระทบ | ระดับความเสี่ยง |
| ๑. ครูที่บรรจุใหม่ยังขาดความรู้ความเข้าใจ  ในงานสวนพฤกษศาสตร์โรงเรียน  ๒. ระยะเวลาไม่เพียงพอในการทำกิจกรรม  ๓. องค์ประกอบความสมบูรณ์  ของพืชศึกษาไม่ตรงตามระยะเวลา  ที่จัดกิจกรรม | ๒  ๒  ๓ | ๒  ๑  ๑ | ๒  ๑  ๑ | **๑.** จัดอบรมเชิงปฏิบัติการให้แก่ครูและบุคลากร  ๒. ขยายระยะเวลาในการทำกิจกรรมเพิ่มขึ้น  ๓. บำรุง ดูแลรักษา พืชศึกษา |

**๙. ประโยชน์ที่คาดว่าจะได้รับ**

๙.๑ นักเรียนมีจิตสำนึก มีความรู้ ความเข้าใจเกี่ยวกับพรรณไม้ในโรงเรียน

๙.๒ นักเรียนสามารถใช้แหล่งเรียนรู้สวนพฤกษศาสตร์เพื่อพัฒนาการเรียนรู้ได้อย่างเต็มศักยภาพ

๙.๓ นักเรียนมีเจตคติที่ดีในการอนุรักษ์สวนพฤกษศาสตร์ของโรงเรียนเสนานิคม

๙.๔ นักเรียนได้เรียนรู้การทำงานเป็นกลุ่ม มีความรัก สามัคคีในหมู่คณะ

**๑๐. การประเมินผล**

๑๐. ๑ ตัวชี้วัดความสำเร็จ

|  |  |  |  |  |
| --- | --- | --- | --- | --- |
| ตัวชี้วัด | ค่าเป้าหมาย | ประเภทตัวชี้วัด | วิธีคำนวณ/เครื่องมือในการวัด | ระยะเวลา |
| ร้อยละของนักเรียนและบุคลากร  ในโรงเรียนเสนานิคม สำนักงานเขตจตุจักร กรุงเทพมหานคร  มีความรู้ ความเข้าใจแนวทาง  การดำเนินงานสวนพฤกษศาสตร์โรงเรียน และมีจิตสำนึกด้านอนุรักษ์พันธุกรรมพืช | ร้อยละ ๙๕ | ผลผลิต | วิธีคำนวณ  ร้อยละของนักเรียนและบุคลากร  ในโรงเรียนเสนานิคม สำนักงานเขตจตุจักร กรุงเทพมหานคร มีความรู้  ความเข้าใจแนวทางการดำเนินงานสวนพฤกษศาสตร์โรงเรียน และมีจิตสำนึกด้านอนุรักษ์พันธุกรรมพืช  เครื่องมือ  แบบประเมินการทำงานเป็นกลุ่ม  แบบวัดเจตคติ  ประเมินชิ้นงานในแต่ละฐานกิจกรรม |  |

**๑๐.๒ การติดตามความก้าวหน้า**

รายงานการติดตามความก้าวหน้าในการดำเนินโครงการเป็นรายเดือนตามระบบการติดตามและประเมินผลของโรงเรียนเสนานิคม

**๑๐.๓ การประเมินผลโครงการ**

๑๐.๓.๑ สังเกตจากการปฏิบัติกิจกรรมของนักเรียน

๑๐.๓.๒ สรุปผลจากการประเมินโครงการและประโยชน์ที่ได้รับ

๑๐.๓.๓ รายงานผลการดำเนินงานตามโครงการเสนอโรงเรียน และสำนักงานเขต

ลงชื่อ ผู้เสนอโครงการ

(นางสาวชุมศรี ไพบูลย์กุลกร)

**ผู้อำนวยการสถานศึกษา โรงเรียนเสนานิคม**

**โครงการอนุรักษ์พันธุกรรมพืชอันเนื่องมาจากพระราชดำริ สมเด็จพระเทพรัตนราชสุดาฯ**

**สยามบรมราชกุมารี สนองพระราชดำริโดยกรุงเทพมหานคร ปี ๒๕๖๓**

**กิจกรรมที่ ๑** สนับสนุนค่าใช้จ่ายในการจัดซื้อวัสดุ อุปกรณ์ในการจัดกิจกรรมการเรียนรู้งานสวนพฤกษศาสตร์ในโรงเรียน ซึ่งประกอบด้วย ๕ ฐานการเรียนรู้ คือ ๑. ฐานส่วนประกอบของพืช ๒. ฐานสำรวจพรรณไม้

๓. ฐานการขยายพันธุ์พืช ๔. ฐานทำป้ายรหัสประจำต้น ๕. ฐานการศึกษาพรรณไม้ (เล่ม ก.๗-๐๐๓) งบประมาณ ๑๓,๐๐๐ บาท มีรายละเอียด ดังนี้

๑. แผงสำหรับอัดไม้แห้ง

๒. กระดาษสำหรับเก็บตัวอย่างพรรณไม้แห้ง

๓. ขวดโหลแก้วสุญญากาศสำหรับทำพรรณไม้ดอง

๔. ตลับสายเมตรวัดระยะทาง

๕. กรรไกรตัดกิ่งไม้

๖. เครื่องวัดลม

๗. เครื่องวัดแสง

๘. เข็มทิศ

๙. แว่นขยาย

๑๐. อุปกรณ์ต่างๆในการทำป้ายพรรณไม้